גוש שלום

גוש שלום היא תנועת שמאל רדיקלית ישראלית. התנועה הוקמה ב-1993 על ידי אורי אבנרי, בעקבות אכזבתו מתנועות השמאל הוותיקות כגון שלום עכשיו, שלא היו רדיקליות מספיק לטעמו מול ממשלת רבין. דובר התנועה הוא אדם קלר.

התנועה תומכת בסרבנות ומכירה באופן עקרוני בזכות השיבה של הפליטים הפלסטינים, שיחזרו לתחומי מדינת ישראל במכסות שנתיות שייקבעו בהסכמה.

מטרות ועקרונות
המטרה העיקרית של התנועה היא להשפיע על דעת הקהל הישראלית ולהובילה לשלום ולפיוס עם הפלסטינים על בסיס העקרונות הבאים:
סיום השליטה של ישראל ב.
הכרה בזכות העם הפלסטיני להקמת מדינה ריבונית בכל השטחים של ארץ ישראל המנדטורית שכבשה ישראל ב-1967, עם אפשרות לחילופי שטחים על פי הסכם בין הצדדים.
כינון שתי ערי בירה בירושלים, כשירושלים המזרחית (ובכללה רוב העיר העתיקה והר הבית) תשמש כבירת פלסטין וירושלים המערבית (ובכללה הרובע היהודי והכותל המערבי) תשמש כבירת ישראל.
"הכרה עקרונית" בזכות השיבה של הפליטים הפלסטינים ובזכות כל פליט לבחור בין פיצויים לבין שיבה למדינת פלסטין ולישראל. הגשמת הזכות בפועל, ובכלל זה מספר הפליטים שיוכלו להשתקע בתוך ישראל במכסות שנתיות, תיקבע בהסכמה הדדית, מבלי לפגוע באושיות מדינת ישראל.
שמירת הביטחון של ישראל ושל המדינה הפלסטינית על פי הסכם הדדי וערובות הדדיות.
שאיפה לשלום כולל בין ישראל לכל המדינות הערביות ולכינון איחוד מרחבי.

התנועה סבורה כי מדינת ישראל מבצעת בשטחים פשעי מלחמה יום-יומיים ותומכת בהקשר זה בסרבנות מצפון. התנועה מתנגדת לתוואי גדר ההפרדה, משום שהגדר בנויה מעבר ל, וטוענת שהגדר אינה גדר ביטחונית אלא פוליטית.

פעולות
ממוזער|פעילי "גוש שלום" ו"שלום עכשיו" בעצרת השלום בכיכר מלכי ישראל, 4 בנובמבר 1995, אוסף דן הדני, הספרייה הלאומית
במשך זמן רב מפרסמת "גוש שלום" מדי יום שישי מודעה בפורמט קבוע בעמוד השני של העיתון "הארץ", ובה הצהרה פוליטית מענייני השעה. דוגמה לכך היא מודעת האבל על מותו של יאסר ערפאת. באתר האינטרנט שלו מציין "גוש שלום" כי היה הגוף הישראלי היחידי שפרסם הודעת השתתפות בצער העם הפלסטיני על מות "אבי האומה". במאמר שפרסם אבנרי הסביר את כי הערכתו לערפאת נובעת בין היתר מהעובדה שערפאת הסכים לוותר על 78% ממה שנחשב בעיני הפלסטינים כ"פלסטין ההיסטורית", והראשון שהסכים לפתרון שתי המדינות ומסיבות נוספות.

התנועה מפעילה אתר אינטרנט הכולל מאמרים והבעות עמדה, דיווחים ותמונות מהשטח, פרסומים שונים של התנועה ומסמכי הסברה בנוגע לסכסוך הישראלי-פלסטיני. אחד מהפרסומים הללו כולל את חוברת "אמת מול אמת" המציגה את הנרטיב הישראלי ואת הנרטיב הפלסטיני של הסכסוך, זאת מתוך אמונה שעל שני הצדדים בסכסוך מוטלת החובה להכיר ולהבין את הנרטיב של משנהו.

פעילי גוש שלום מרבים לקחת חלק בהפגנות במקומות שבהן מוקמת גדר ההפרדה, באזורי בנייה בהתנחלויות וליד כפרים פלסטינים. התנועה מרבה לשתף פעולה עם תנועות שמאל רדיקלי אחרות, כגון: ISM, אנרכיסטים נגד הגדר, זוכרות ועוד. בין השאר הפגינו פעילי גוש שלום נגד הגדר ביחד עם פעילי חמאס, ואורי אבנרי ציין שהוא "...רואה בכך סימן נוסף לכך שניתן לכלול את תנועת חמאס במשא-ומתן לשלום עם ישראל ולהשיג את תמיכתה בהסכם-השלום שייחתם."

התנועה תמכה ויזמה חרמות על גופים ישראליים וקריאה לחרם על מוצרי ההתנחלויות. בנוסף תמכה התנועה בהחרמת חברת קטרפילר המוכרת דחפורי D9 לישראל והצדיקה את החרם האקדמי (שבוטל לבסוף, ראו פרשת אילן פפה) נגד אוניברסיטת בר-אילן עקב תמיכתה באוניברסיטת אריאל בשומרון.

קישורים חיצוניים





 קטעי עיתונות היסטוריים על "גוש שלום", באתר "עיתונות יהודית היסטורית".

 הערות שוליים 

קטגוריה:הסכסוך הישראלי-פלסטיני: ארגוני שמאל ישראליים
קטגוריה:אורי אבנרי
קטגוריה:ישראלים זוכי פרס הקיום הנכון
קטגוריה:תנועות שלום